Source: http://endresy.blogspot.com/2013/04/
Timestamp: 2018-06-21 02:25:37+00:00

Document:
Gondolatvilágban: április 2013
Trafik-mutyi, mint vízválasztó
A trafik-mutyi olyan mutyi, ami könnyedén lehet egy pszichológiai vízválasztó a kormányzati lebukások sorában. Az is nyilvánvaló, hogy egy folyamatnak csupán egy része. Amibe beleillik az is, hogy a kormányzat gőzerővel akarná már az adatok megismerhetőségét is elmutyizni. Holott a konkrét adatok csak afféle díszek ott, ahol a latrinából kibukkantak igazsága hullik szerteszét. Nem azért, mert a politika a szentek világa, hanem azért, mert csak kivételesen csapnivaló, mondhatni elcsapni való, politikus engedheti meg magának, hogy kizárólag a saját érdekszférája szerint cselekedjen.
Beleértve az elcsapni valóságba a diktátorokat is, akik az előbbieket nyilvánvalóan tartósan megvalósíthatják. Még akkor is, ha olyan hű vazallusok segítenek a zsebek tömésében, mint akik a trafik-ügyekben is segítettek dönteni. Azonban mindig van egy lélektani határ, amit a jó vezetők megéreznek, és nem mennek el addig a pontig, hogy kiderüljön annak pontos holléte. Az erőszakos hatalommánia azonban szelektív vakságot okoz. Ilyenkor lehet teljes erőből nekifutni a zsákutca végén álló tűzfalnak. Különösen, mivel a vakságot okozó hályogba belevegyülnek annak a módszertárnak a szilánkjai is, melynek eredménye a hatalom megszerzése volt. Ahhoz azonban, hogy a helyzet sokaknak nyilvánvaló legyen, több kell. Az erkélyen szemlélődők, és az ámokfutást kielemzőknek szintén át kell lépni egy határt. A trafik-mutyi ebből a szempontból lehet az a bizonyos vízválasztó.
Ami a hatalom birtokosait illeti, teljesen nyilvánvaló, hogy a parlamenti kétharmad megszerzéséhez olyan eszköztár vezetett, amiben a karaktergyilkosságok, és az agresszivitás komoly arányt kaptak. Olyan címszavak sulykolásával, mint az elmútnyócévezés, ami kétségtelenül megtalált mindenkit, akinek bármi problémája támadt a korábbi években. Azonban ez az időszak elmúlt. A Fidesz megkapta a hatalmat, és ma már a saját döntéseinek a következményeivel kell szembenéznie. A trafik-ügyek ebből a szempontból teljesen nyilvánvaló pontjai a közéletnek. Nem lehet a korábbi trafikosokat lekomcsizni, gyurcsányozni. A helyzet a maga naturalitásában mutatja meg az önmagától elszállt hatalom korruptságát. Ilyenkor a korábbi recepteket előszedni, és az agresszivitásban bízni pont olyan nevetséges, mint az élettársát megverő képviselő komondoros magyarázkodása. A korábban hatásos módszerek hatástalanná válnak, s visszafele is elsülögetnek.
Ugyanakkor teljesen nyilvánvaló, hogy mindez egy olyan ügyben, ami a kutyát sem érdekli, hatástalan lenne. A hatalomgyakorlás módjára való rámutatásban lenne hatástalan. Az emberek aránylag kevés vadászrepülőt vesznek, és a többség annak is örül, ha látni sem lát. Egyet sem. Ahogy a kormányzati beszerzési stratégia finomságai is olyan valamik, amikkel nem lehet mit kezdeni a krimóban. Amikor már kellően filozofikusra butulnak a felek, akkor meg lehet dumálni a haverokkal, de másnap mégis csak együtt kell majd elindulni a kocsmába. A trafik azonban más. Ha a kedvenc kocsmáros nem tud odalökni egy pakli cigit, amikor a törzsvendég elindul egy lopott slukkra a sarokba, akkor az rögtön húsba vágó dologgá válik. Ahogy az is, ha a szokott trafikos helyett valaki más pöffeszkedik a sarki boltban. Nopláne, ha még az ár is megugrik. Ilyenkor a politika rögtön beleugrik a dohányos arcába. A vér pedig a fejébe. A politika a trafik-mutyival az emberek mindennapjaiba szól bele, egy erősen megszólítható módon. Olyan politikai bűnbakkal szolgálva, amihez képest a Selmeczi-féle gyűlöletkampány-pánik a fasorban sincs.
Tulajdonképpen a Fidesz a trafik-ügyekkel elért ahhoz a bizonyos tűzfalhoz. A karzatról ledobott csikkek immár közvetlenül a versenyzőket égetik. Eljutottak oda, hogy a szokásos retorika könnyedén visszaüthet. Nem lehet nyócévezni, mert ezt maguk kaparták maguknak. Nem érdemes a régi trafikosokat szidni, mivel ők napi ismerősei sokaknak. Olyanoknak, akik pontosan tudják, hogy kicsoda ül a pult mögött. Kisebb közösségekben talán még a nagyit is ismerve. A cigi pedig neuralgikus kérdés. Nem véletlen, hogy korábban a gyufa volt az egyik legkonzervatívabban ár-őrző termék. Olyan régen, amire már csak a középkorúak emlékezhetnek, a rendszer egész inflációkivédős retorikáját törte meg, amikor a emelkedni kezdett a gyufa ára. Mert mindenki, mindennap használta.
Az tehát, hogy a politika gazdasági korrupciója elérte azt a pontot, amikor elér mindenkihez, az aligha vita tárgya. Ha Orbán Viktor nem képes, vagy nem akar meglépni olyan lépést, aminek a végén Lázár János és esetleg Rogán Antal nyakán is megszorul a hurok, akkor legfeljebb a saját alkalmatlanságáról ad újabb bizonyítványt. Ha azonban az ellenzék nem képes, vagy nem akarja a helyzetet kihasználni, akkor pont olyan alkalmatlan a feladatra, mint a kormánypártok. Mert éppen úgy nem képes felmérni az emberek mindennapjainak kérdéseit. Természetesen nem utcai lázongásra gondolok, de olyan akciókra igen, ami valósan eléri, megszólítja az embereket. Ellenkező esetben mehetnek a levesbe. Bár ettől még nagyon korrekt elemzésekkel állhat elő, és remek tárgyalásokat folytathatnak önmagukkal. Ez azonban nagyjából a lépegető eszkavátor, valamint a vadászrepülők szintjén érinti meg azon emberek többségét, akik majdan az X-eket húzzák. A többség azt hiszem elég felkészült már lelkileg is arra, hogy talán díjazná, ha felnőttnek néznék.
Bejegyezte: Endre István Simay dátum: 9:04 Nincsenek megjegyzések:
Címkék: korrupció, Lázár János, Rogán Antal, trafik
Balogh József veszélyes üzeme
Fotó: Neményi Márton /hir24
A falusi esküvő, különösen, ha másnap falunap is van, veszélyes üzem. Ezt eddig lehet, hogy nem tudtuk, de most már ezt is tudjuk. Annyira veszélyes, hogy az ember lánya könnyen összetörheti magát, ha van egy vak kutyája, és egy részeg élettársa. Elvégre egy részeg élettárs nem nagy támasz, amikor úgy átzuhan valaki egy kutyán, hogy az közben fellöki, és egyszerre töri össze az orrát,és kap agyalapi törést.
Mert agyalapja annak is van, akinek az agyi képességeiben lehet talán kételkedni. Bár általában nem a sajátját szokta eltörni az, akinek kétségeket lehet támasztani a képességeibe. Ha valaki ezen kiigazodik, akkor egészségére. Noha nem is ittam. Ellentétben Balogh József fideszes képviselővel, aki saját bevallása szerint is erősen ittasan keveredett haza a falunapról. Ez teljesen világosan kiderül abból az interjúból, amit a képviselővel az élettársát ért sérülések kapcsán készítettek. Az ügy előzménye, hogy képviselő élettársát a korábbi hírek szerint, többek között, orrtöréssel kellett kórházi kezelésben részesíteni. Ugyanebből a korszakból származik az a részinformáció, hogy az élettárs a család vak kutyáján eshetett át. Ami minden esetre furcsa esés lehetett, mivel estében önkéntelenül a fejét védi az ember. Aki esett már át vak kutyán, vagy akár egy küszöbön, az tudja, hogy ritkán érkezik az orrára. Már akkor, ha nem Rejtő Jenő írta a forgatókönyvet.
Az átesős történetből az interjú elkészültére már az élettárs kutya általi fellöketése lett. Az sérülésről pedig kiderült, hogy koponyaalapi törés. Ami nem tartozik az enyhe sérülések közé. Viszont tényleg lehet elesésből szerezni. Már akkor, ha valaki vagy olyan részeg, hogy elhullik, mint az állított gatya, vagy akkora pofont kap, hogy gyakorlatilag félájult az eséskor. Azt maga a képviselő úr állítja, hogy Terike, az élettárs is iszogatott. Vele együtt. Ahogy Szabika, a harmincegy éves gyermek, és sérülésdiagnoszta is. Ha ezt követően a történet úgy indul, hogy hazaértek a kocsival, akkor ki vezette azt a fránya autót? A vak komondor alighanem kiesik. Balogh képviselő úr tehát kezdhetne gondolkodni, ha sikerül, hogy miként mászik ki az ittas vezetésből. Miközben persze tudja, hogy a kutyán részben átesett az élettársa, részben a fellökte a nőt az eb. Szinte kár, hogy szerinte eközben aludt, és már csak ezért sem verhette meg az asszonyt.
Legfeljebb félálomban, vagy fél-öntudatban, amikor a nő matatott. Mert ezek a nők a Fidesz képviselője szerint, már csak ilyenek. Viszik a húsos tálat, miközben átesnek az őket fellökő vak komondoron, és eközben a telefonjukat csak viszik, és még matatnak is a szobában. S talán még gyereket sem szülnek eleget, ami önmagában ok lehet egy kis családon belüli erőszakra. Ezt Varga Istvántól tudjuk, még az ezt, a családon belüli erőszakot, vitató parlamenti ülésről. Igaz, ott nem volt szó arról, hogy mit kell tenni, ha a szülésre való rábeszélés nyolc napon túl gyógyul. Ahogy nem volt szó a tüneteket félrediagnosztizáló Szabikáról, és a kutyákról sem. Hacsak annyiban nem, hogy a Fideszben a kutyát sem érdekli az ilyesmi. A párt ugyanis arról tett nyilatkozatott, hogy minden erőszakot elítél, de megvárja az ügyészi vizsgálat végét. Tehát az erőszakot elítéli, az ittas vezetést nem. Merev részegen vezetni lehet, de úgy verekedni, hogy az illető kórházba kerüljön, azt nem. Selmeczi Gabriella tulajdonképpen még elítélhette volna a komondort. Kocsis Máté is kifejthette volna, hogy a szocik, illetve a DK, és különösen Gyurcsány, kevertek a kutyát megvakító adalékot a kutyatápba.
Elvégre az nem lehet, hogy az erkölcsösség mintapéldányait magába gyűjtő párt bármely tagja akkorát sózzon oda, hogy eltörje a másik orrát. Aki ettől félájultan olyan szerencsétlenül esik, hogy súlyos nyaksérülést szenvedjen. Ilyen a kormánypárt képviselőjével nem történhet. Mert akkor, ha mégis, akkor a képviselőnek minimum önként le kellene mondani a mandátumról, illetve a vizsgálatok végéig a felfüggesztését kérnie. Egy időközi választáson pedig esetleg nem átallanának azok a rémes libsik nyerni. Azok, akik olyan gyenge legények, hogy esetleg nem isznak mielőtt vezetnének. S a népességszaporulathoz sem járulnak hozzá az asszony ágyba verésével is akár. Puhányok azok, tehát alkalmatlanok. Akkor már inkább maradjon a Balogh. Az ügyészség meg hátha nem tudja kifaggatni a kutyát. Meg aztán talán az élettárs is visszavonja a pofonra vonatkozó állítást.
Mert kinek is hiányozna az akadékoskodás, ha a visszavonásra való rábeszéléstől esetleg ismét át kéne esni a kutyán. De még a dobhártyája is beszakadhat. Nem a kutyának.
De, mielőtt a kutya, vagy a komcsik kerülnének a vádlottak padjára, tényleg jó lenne egy valós ügyészi vizsgálat. S bűnösség esetén jó lenne, ha a Fidesz végre tudomásul venné, hogy a képviselői székbe csomagolt bélhulladék pont olyan agresszíven büdös, mint az árnyékszékben. Ha el is végzi olykor azt a piszkos munkát, amihez egy helybeli Döbrögi kell.
Bejegyezte: Endre István Simay dátum: 22:41 2 megjegyzés:
Címkék: Balogh József, családon belüli erőszak, Fidesz
A lista Pistának jó lesz
Szávay István a tanár
Az ELTE keretei között működő Hallgatói Önkormányzat (HÖK) vezetője által is elismert módon listázták a hallgatókat. Az ELTE BTK-t érintő listabotrány ügyében az egyetem rektora a rendőrséghez fordult. A rendőrség vizsgálódott, majd megjelent a vizsgálat éppen aktuális eredménye. Eszerint minden nagyon szép, és minden nagyon jó. Tehát Pistának jó lesz ez a jelentés.
Ahogy a gólyatáborok kapcsán készült listákban is volt olyan megjegyzés egyes leányoknál, hogy „Pistának jó lesz”. Szávay István, akiről teljes képsorozat jelent meg korábban, ugyan nem tagadta, hogy ő az a Pista, de teljesen rendben levőnek találta az ügyet. Elvégre mégis csak a Jobbik utánpótláscsapatáról volt szó. Így nem kell fennakadni az olyan apróságokon, hogy némelyik kép alapján a nevelőtanári beosztás is megkérdőjeleződhetne. Már akkor, ha valaki fennakadna az erkölcsön. De a péniszpumpás kép alapján Pistának ez az erkölcsiség teljesen jó lesz. A listázás is teljesen jó lesz. Sőt jó is. Immár a hivatalos jelentés szintjén is rajta a pecsét, mely alatt ott maradnak az adatok. Azok, amelyek alapján éveken át listázták a hallgatókat.
A vizsgálat tehát elfogadta azt a HÖK-elnöki állítást, hogy „kényes részleteket utólag hamisította valaki”. Amely állítással kapcsolatban azért érdekes lenne a digitális írásbeliség írásszakértőinek véleménye. A „lista” ugyanis jól láthatóan egy elektronikus dokumentum. Az eredeti, meg nem változott, és a kínos adatokat nem tartalmazó példány azonban nem került elő. A vizsgálatról szóló hírben sincs utalás arra, hogy a származásra, szexuális céltárgyként való alkalmasságra, és hasonlókra utaló megjegyzéseket tényleg utólag vezették-e fel a táblázatba. A rasszizmussal összemaszatolt lista tehát így teljesen rendben van. Elvégre Pistának, és a Jobbiknak jó lesz. Felértékelve a későbbi, és alapvetően magánéleti kérdést arról, hogy a Nemzeti Érzelmű Motorosok vezetője kamera előtt maszturbált. De a, Hoffmann Rózsa által diákok fejébe is beleverendő, konzervatív erkölcsiség jegyében ez is jó lesz.
Ahogy az is jó lesz, ha megfogad az egyetem néhány javaslatot, amit a jelentés mellé csatoltak. Például azt, hogy ne lehessen az egyetemi infrastruktúrát politikai agitáció céljaira használni. Ami, magánemberként azért is meglephet valakit, mivel korábban mintha létezett volna arra irányelv, hogy az iskola ne legyen politikai színtér. De ezek szerint az egyetem nem iskola. A vizsgálóbizottság csak nem valami finom célzást tett az ELTE BTK oktatói munkájára? Mert az erkölcsiségéről nyilvánvalóan megállapította, hogy etikai kódex márpedig nincs. Különben miért most kellene javasolni annak megalkotását a HVG híre szerint. Mi tagadás eddig azt gondoltam, hogy az egyetemi oktatáshoz kapcsolódik valami leírt etikai normagyűjtemény. Ha a korábbi állítás igaz, akkor tévedtem, és az ELTE BTK-n ilyen nincs. De a Jobbiknak, és Pistának talán ez így teljesen jó, amikor az utánpótláscsapatot nevelik. Elvégre milyen gárdapornós is lenne az, akinek esetleg erkölcsi problémái támadnak, amikor a nevelőtanár simogatja a lábát?
Bár a vizsgálóbizottság nem állapította meg, hogy a listák között, és a HÖK által felügyelt kollégiumi helyelosztás, illetve a szociális ösztöndíjak között összefüggés lenne. Ahogy a vizsgálóbizottság szerint annak ellenére nem zajlott pártagitáció, hogy a HÖK tisztségviselői között a Jobbik képviseltette magát. A nyájas olvasó pedig nyilván elhiszi. A nyájas olvasó ugyanis nyilván fantáziaszegény, és negyven év alatti. A nyájas olvasó elhiszi, hogy az elosztásoknál szóba sem kerülnek az olyan szubjektív faktorok, hogy az aktuális Pistáknak ki, vagy inkább kivel mennyire (volt) jó. A nyájas olvasó elhiszi, hogy egy pártagitátor nem használja ki a politikai prostituálódásra azt a remek lehetőséget, hogy a listák, és az elosztáskor élvezett hatalom létezik. A nyájas olvasó természetesen azt hisz, amit gondol. Miközben szinte biztos lehet abban, hogy sehol nem lesz leírva, kizárólag a vizsgáló bizottság kedvéért, a lábsimogatások és ösztöndíjak közti váltószám. A HÖK tehát a vizsgálóbizottság szerint az egyetemnek tulajdonképpen jó lesz.
Hallgatóból meg úgyis egyre kevesebb lesz. Annak, aki nem kerül be az egyetemre, vagy más országba lépve iratkozik be az iskolába, mindegy. Annak, aki itt marad, annak nem lenne mindegy. De úgy tűnik a hátakat tollasnak néző bizottság által pártolt, a diákokat kihasználó, listázó erkölcsiség valakiknek jó lesz. Főleg, ha egzisztenciális, vagy nem csak egzisztenciális megfélemlítéssel is párosul. A Pistáknak, Dolfiknak, Józsiknak a mindent elmaszatoló, és mindent az ellenkezőjével együtt is szabályosnak elismerő vizsgálóbizottságok meg teljesen jók lesznek. Miközben békésen zajlanak a háttérben a cenzúrakísérletek.
Bejegyezte: Endre István Simay dátum: 7:42 Nincsenek megjegyzések:
Címkék: ELTE, HÖK, listázás, Szávay István
Egyház-állami Orbán-üzenet Jákról
Ugye jól csinálom, Henrik-bátyám?
(Az MTI képe nyomán)
Jákon, az 1256-ban felszentelt templom szinte biztosan kevesek által vitatott építészeti és egyháztörténeti emlék. Mint ilyennek a fennmaradása érthetően gazdagítja az európai kultúrtörténetet. Azt a kultúrtörténetet, melynek fontos lépése volt az egyházi és világi uralom szétválasztása. Még akkor is, ha ezzel a magyar miniszterelnök, illetve beszédírói csak mérsékelten bírnak a felületesnél komolyabb információkkal.
Ahogy valószínűleg az is a történelemtudomány újdonságaként hathat, hogy a szekuláris állam modelljének kialakulása nem az Európai Unió létrehozásával kapcsolatos mozzanat. Alkalmasint még csak nem is egy agresszív politikai irányzat részeként jelent meg, hanem a hitszabadság jegyében. Így Orbán Viktor bilbaói vendégszereplésekor is talán egy történelem-ismereti leszereplés nyitányaként fejtegette, hogy „ma az európai politikában egy agresszív szekuláris politikai látomás uralkodik”. Alkalmasint lerögzítve unalomig ismételgetett téziseit a munkaalapú társadalomról is, aminek a hazai unortodox megoldása a közrabszolga-programok erőltetése. Emlegetve valami keresztény értékeken alapuló alkotmányt is, ami nyilván valamely más országra vonatkozik, mivel pont az Orbán-kormány alaptörvényesítette az alkotmányt.
A beszédek írása során minden esetre nem sok hangsúlyt fektetnek Orbán Viktor környezetében a változatosságra. A legújabb, immár Jákon megtartott előadáson ugyanezek a végszavak bukkantak elő. Amikor is felszólalt a búza-, és templomáldásos szentmisét követően. A tudósítások egyet értenek abban, hogy Orbán Viktor kijelentette, hogy „Európa egy agresszív szekuláris, internacionalista és családellenes látomás csapdájába esett”. Egyben megállapítva, hogy „a hajdan égbe törő Európa a földhöz ragadt”. Amely utóbbi egy szuszra azért mégis jelentős teljesítmény lehet. Már csak azért is, mert például égbe törni rakéták, esetleg épületek szoktak. Meg persze mesék főhősei a Turul hátán. Az égbe törő épületek kapcsán pedig illene ismernie egy magát mostanság vallásosnak minősítő politikusnak a bibliai példát. Bábel tornyának esetét, mely Mózes 1. könyvében, tehát nem is valami apróbetűs záradékban olvasható. Ha ellenben az internacionalizmusnak köze lehet, mert lehet, a többnyelvűséghez, akkor nyilvánvaló, hogy a korábbi égbe törés isteni büntetése is lehet. Akkor viszont Orbán Viktor miért akarna ebből repetát egy ismételt égbe töréssel?
Megfeledkezve arról az apróságról, ami egy átvitt értelmű égbe törést jellemezhet. Nevezetesen azt, hogy a gyarmatbirodalmak kialakulásának is volt némi köze ahhoz, hogy az európai gazdaság valóban az élen járt hosszú ideig a múltban. Ezzel kapcsolatban azonban érdemes lenne visszaemlékezni arra, hogy az első Békemenet egyik jelmondata a gyarmatellenesség volt. Így jó lenne tudni, hogy Orbán Viktor most visszasírja gyarmatbirodalmat, vagy harcol ellene. Esetleg csak egyszerűen fogalma nincs arról, hogy mit beszél, és bármit kimond, amitől legalább egy további szavazót remél. Elvégre a hívektől a tapsot úgyis megkapja. De akár az aktuális Békemenetet is, ami jól megfizetve vonul ott, és akkor, ahol, és amikor kell. Nemzeti valutától fűtve, olyan nemzeti érzelemmel, amilyet a megrendelő óhajt. Az ország ezen „nemzeti érzelmű emberei tartják meg a kormányt”. Ellentétben azzal a földhözragadt Európával, amelynek országainak gazdasági teljesítményéhez képest jobbára recesszióban van a hazai gazdaság. Felidézve a régi viccet, ami szerint a Nyugat a szakadék felé rohan, de mi szocialisták egy lépéssel előttük járunk. Persze tudjuk, hogy a szakadékba zuhanó sincs a földhöz ragadt állapotban.
Nem vitatva ebben a folyamatban a polgári körök szerepét sem, amelyek gyűjtőpontként való működéséről aligha lehetne autentikusabb megszólalót találni a kormányfőnél. A miniszterelnök volt ugyanis az, aki Vona Gáborral egy polgári körből indult. A Jobbik kapcsolata pedig aligha vitatható az olyan szervezetekkel, mint a szélsőséges eszméivel elhíresült gárda, illetve a legutóbb motort bőgető nemzeti kétkerekesek. Amikor tehát Orbán Viktor ezekre támaszkodik, akkor nyilvánvalóvá válik a weimari szakácskönyv ismételt fellapozása. Az, hogy erről Orbán Viktor egy mise után emlékezett meg, az legfeljebb csak további kérdéseket vet fel. Vajon ezt követően Orbán Viktor formálisan is önálló egyházat alapít, mint VIII. Henrik? Ha igen, akkor ő lesz a hunglikán egyház első apostoli főpapja, vagy hagy még valami szerepet a Vatikánnak is? Ha nem, akkor a radikális toborzás ezt követően kötelező papi feladat lesz? Már csak azért is, mivel a katolikus lobbipárt ugyebár kormányzati párt. Szent István véleményét pedig azt hiszem jobb, ha nem tudjuk arról, aki az ő nevében akar intézkedni. Mert lehet, hogy szent jobbjával akkora sallert adna, amitől a Szíriusz adná a másikat. De talán a legfőbb kérdés, hogy a ma miniszterelnöke milyen viszonyban van azzal az Orbán Viktorral, aki annak idején „Térdre csuhások!” megszólítással illette mai kormányzati társait?
Mármint azon kívül, hogy tudat-hasadtban. Arccal a hatalom fele. Térden állva, ha kell. S térdre alázva bárkit, ha a hatalmi érdek úgy kívánja. Az orbanista embertípus mintapéldányaként, mely embertípust, Orbán egyházának állami csavarjaiként, a KDNP-felügyelte oktatásnak kell kibocsátani.
Bejegyezte: Endre István Simay dátum: 1:22 Nincsenek megjegyzések:
Címkék: Jáki templom, KDNP, Orbán Viktor, szekularizáció
A bolhapiac, amit Kultúrzsibinek hívnak
Fotó: EISimay
A bolhapiacok világa mozgalmas és érdekes világ, mivel ebben a külön világban sok minden megvehető, és sok minden látható. Nem egyszer utoljára látható, és ebben semmi pejoratív nincs, mivel számos olyan apróság is előfordul, mely utána egy gyűjtőnél lel hosszabb időre menedéket az idő vasfoga elől. Kivonva ezzel a mindennapi láthatóság hatóköréből. Így aztán kétségtelenül megérte kiballagni arra a bolhára, ami hivatalosan a Nagy Budapesti Kultúrzsibi megtisztelő nevet viseli.
Nem egyedi rendezvény, amennyiben rendre visszatérő kirakodási alkalom a hónapok vége fele. Az utolsó vasárnapokon az Akvárium Klub (V. ker., Erzsébet tér 14.) fölött. Szabadtéren téve lehetővé a turkálást, nézelődést, és beszerzést. S ezzel majdnem minden tudnivaló el is hangzott. Ami még nélkülözhetetlen, az a készpénz, mivel alkudni lehet, de ingyen csak a szemnek van bármi is. De ebben sincs egyedül ez a piac, mivel a világ valamennyi hasonló piacán ez a szabály. Így tulajdonképpen alig van valami, amiben kiemelkedne a többiek közül. Hacsak a puszta léte nem, mivel a bolhapiacok kínálata sokszor alig tér el attól, amit az interneten is össze lehet szedegetni. Ahogy az se lenne túl meglepő, ha jó néhány itt gazdát cserélt cuccot a netes piacokon lehetne majd viszont látni. Akár profik, akár alkalmi vásárlók között is zajlik az adás-vétel. De ez sem unikum ma már.
A háborús szex árafolyama.
Az tehát teljesen világos, hogy az ember miért látogat el egy ilyen piacra. A hangulat, a látvány biztosan megéri. Ami nem teljesen világos az legfeljebb a névválasztás. Az, hogy valami nagy, vagy sem, nyilván viszonyítási alap kérdése. Külföldi emlékeimet leporolva, vagy az egykori KGST piacok némelyikéről őrzött képet felidézve ez a nagyság kérdéses lehet. De marketing szempontból érthető, ha nehéz lenne úgy hirdetni, hogy „itt nyitjuk meg legközepesebb bolhapiacunkat”. A budapestiséghez azonban tényleg kétség nem férhet, és a kultúra is lehet viszonylagos. Elvégre lehet, hogy valakinek kulturális emlék egy boxer, míg mások szerint egy bajonett is inkább a fegyverek kategóriájába esik. Márpedig a „Kultúrzsibi” a jelen esetben egy olyan bolhapiacot takar, ahol bögrétől a zseb-, és kevésbé zseb-, késeken keresztül a tényleg kultúra-közeli könyvekig minden előfordult.
Ami önmagában persze nem baj, hiszen a bolhapiac is olyasmi, amire igaz, „hogy ki ide belépsz, hagyd kívül a konvenciókat”. Az elnevezésről legfeljebb az a régi eset jutott eszembe, amikor egy kiránduláson bőrig ázva a falu kocsmája után érdeklődtünk a Bakonyban. A megkérdezett helybeli kikérte magának, hogy itt kocsma nincs, csak étterem, amihez meg is mutatta az utat. Az „étterembe” betérve aztán a leghagyományosabb kocsmában találtuk magunkat, bár valóban „Restaurant” volt kiírva. De a névválasztásnál persze mindenki akkorát álmodhat, amilyet a cégbíróság megenged. S Nagy Budapesti Kultúrzsibik egyikére nyugodtan látogasson ki bárki, aki egy igazi bolhapiacot akar megtekinteni, és a kicsit turistákra szabott bemondási árak sem zavarják.
Bejegyezte: Endre István Simay dátum: 18:40 Nincsenek megjegyzések:
Címkék: bolhapiac, Nagy Budapesti Kultúrzsibi
Orbán-mentesnek ígérkezik az Orbán-ima
Tessék mondani, jófele járok?
Forrás Blikk
Orbán Viktor születésnapja lassan ugyanolyan hírterjedelemre növi ki magát, mint egy király nyaralása. Bár az is lehet, hogy nagyobbra. Korábban magam is írtam arról az eseményről, melyet az orbanista nőegylet szervezett szeretett vezére tiszteletére. Az akkor is ismert kiegészítő információ volt, hogy Orbán Viktor nem pártolta az ötletet, mivel szerinte misét a holtakért szokás tartani.
Ami persze akkor is csak némi torzítással volt elfogadható, mivel hálaimát végső soron szinte bárkiért lehet mondani, akit az istentisztelet szervezői erre méltónak tartanak. Például azért, mert a nép nagy jótevőjének képében látják, vagy igazolt csodatételekkel járultak hozzá a hétköznapi miszticizmushoz. Amikor az említett eseményről szóló hír friss volt, akkor Orbán Viktor talán csak finom ellenzésnek szánta a megjegyzését. Bár, tekintettel a hétköznapok kormányzati és Fidesz-kommunikációjára, azon sem lepődnék meg túlságosan, ha önmagának hízelgőnek, és valós tartalmúnak tekintené a hálamisét. Nem igazán szólnak a jelek arról, hogy Orbán Viktor ne lenne meggyőződve arról, hogy ő nem más, mint a nép messianisztikus jótevője. Olyan vezér, akinek szavára gyerekek születnek, és motoros bandák mozdulnak, vagy csendesednek el. Rend van, és hullik a férgese, ha szól. Mi másért, mint az istenadta nép érdekében? Arról pedig, hogy csodaszerű, ezoterikus hatással van mindenkire, maga Kerényi is kinyilatkoztatást tett. Ezért tulajdonképpen tényleg nem biztosan lát okot arra, hogy komolyan ellenezze a hálaadó szentmisét a félszázadik születésnapján.
Annyi azért már biztosnak látszik, hogy legalább személyes jelenlétével nem verifikálja a templomi összejövetelt. A jelenleg tudható miniszterelnöki program szerint Orbán Viktor külföldön fogja ünnepelni a születésnapját. Azok után, hogy a Blikk-interjú szerint a gyerekei Horvátországban, ő a Balatonnál érezné jól magát, szinte triviális a cél kiválasztása. Bécs, a Tátra, illetve Kolozsvár. Amelyek még csak nem is egy irányban vannak. De természetesen a jól megérdemelt szabadságát mindenki ott tölti, ahol akarja. S természetesen lehetséges, hogy a különböző megnevezett utazási célok talán egy nemzetbiztonságilag titkolandó tényleges hely álcázását szolgálják. Tulajdonképpen éppen annyit lenne érdemes ezzel foglalkozni, amennyit Orbán Viktor foglalkozik a stadionépítésre szánt milliárdoknak jobb helyet tudó ellenzékkel. Semmit. Az interjú szerint legalább is, nem foglalkozik az ellenzőkkel. Ami teljesen nyilvánvaló hozzáállás akkor, ha valaki pontosan tudja, hogy bármilyen ellenzéki véleményt egy mozdulattal leseperhető.
De ez nyilvánvalóan aligha lepi meg azokat, akik a hazai döntéshozatali metódust figyelemmel kísérték az utóbbi időben. Ugyanakkor nyilvánvalóan messzire vezetne a Fidesz vezetőjének születésnapjától. Legfeljebb csak annyira csatlakozva ahhoz, hogy igazán udvariatlan gesztus lehet, a Lányok és Asszonyok Orbán Viktorért Egyesülettel szemben. Már akkor, ha valóban megtartják. Bár a csinovnyik-reflexek ismeretében alighanem megtartják. Mivel lemondása sem bírna olyan látszattal, ami kényelmes lehet a vezérnek gesztust tenni szándékozók számára. Különösen, hogy azért a miniszterelnök sem zárkózott el kategorikusan az aktustól. Olyan látszatot kölcsönözve jelenleg a helyzetnek, hogy „én ugyan tudom, hogy nem illik nyíltan egyet érteni vele, de ha már annyira akarják, hát hódoljanak hálával”. Pusztán a nők iránti udvariasság, és még véletlenül sem a személyi kultusz okán.
De az eljövendő időszakban még alakulhat, finomhangolódhat, a miniszterelnök programja. Még az is lehet, hogy nagy nehezen hagyja magát rábeszélni a részvételre a nekicímzett hálaadáson. Az is lehet, hogy végül a misét is lemondják. Ami biztos, hogy jó pihenést, eredményes regenerálódást kívánhatunk Orbán Viktornak. S boldog, olvasmányokban gazdag születésnapot. Például a demokráciáról szóló olvasmányokkal tarkítottat.
Bejegyezte: Endre István Simay dátum: 17:54 Nincsenek megjegyzések:
Címkék: Orbán Viktor, szabadság, születésnap
Szívj a kampányért, óh, magyar
A trafikok sorsa teljes joggal borzolja fel a kedélyeket, mivel az utólagos játékszabály-változások, valamint a mesterségesen, egyéni törvényjavaslatban garantált jövedelem egyaránt erősíti a mutyi-gyanút. S azért, hogy ne legyen kétség az ismerősök pénzhez-juttatását illetően, kiderült az elosztás módja is. Az, hogy a Fidesz helyi vezérei hozták meg a tulajdonosokat meghatározó döntéseket. Ami erősen emlékeztet egy egészen más korra.
Az ugyanis a rendszerváltás előtti korszakból ismert eljárás volt, hogy a helyi párttitkárral kellett jóba lenni az érvényesüléshez. Így a trafikok sorsa tulajdonképpen csak egy újabb strigulát ér a kádárizmus, vagy a Rákosi-korszak újjá épülő rendszerében. Nem az elsőt, és aligha az utolsót, mivel a Kádár-korszakban szocializálódott Fidesz-vezetők számára tényleg az egyetlen irányítási receptnek a múltbéli emlékeik látszanak működőképesnek. S mert teljesen nyilvánvaló, hogy a kádár-utánpótlást is ennek jegyében folytatják, nem meglepő, ha a „nem-bibósok” köréből is az ennek megfelelő emberek kerülhetnek döntéshozói pozícióba. Például a trafikok szabályozásában oroszlánrészt vállaló főkaparnok, Lázár János. Az azonban nyilván csak az egyik oldala a trafik-mutyinak, hogy Kádár János szelleme ismét csettint egyet elégedettségében.
A másik oldalon nyilvánvalóan rengeteg pénzről van szó, mivel a szenvedélybetegségek vámszedőinek kezén mindig is sok pénz fordult meg. Aligha valószínű ugyanis, hogy annak idején a szeszcsempészetet, illetve a drogpiacot karitatív szándékoktól vezetve gyűrte maga alá a szervezett alvilág. A szervezett felvilág ezt jövedéki adók kivetésével, és a kereskedelem részben ezek által kialakított árrésével befolyásolva oldja meg. Szintén nem a karitatív szándékok jegyében. Akkor sem, ha a vezérideológiai szalagcímek a leszokás megtámogatását sugallják az állami extraprofit rendszerében. Amikor tehát akár csak az extraprofit terhére, de a kereskedőket juttatják nagyobb jövedelemhez, az tulajdonképpen a korábban állami bevételként szereplő összegek magánzsebekbe való csoportosítását jelenti. Kihasználva azt, hogy így tulajdonképpen a jövedelem legalizálásának receptjét követik. Ugyanúgy, mint amikor a szeszcsempészet jövedelme átvándorolt a kaszinók pénztárán keresztül a legális bevételi pénztárbizonylatok világába.
Márpedig a választási kampány közeledtével, különösen, ha előrehozott választásokban gondolkodnak, a költségek csak növekedni fognak. Ezek fedezetéhez pedig nem lehet minden esetben közvetlenül odaosztani a forrásokat. Különösen azt követően, hogy lelepleződött a Békemenetek fideszes finanszírozása. Teljesen nyilvánvaló tehát, hogy kellenek azok a csatornák, melyek a szenvedélybetegek költési hajlamaiból beszedett extraprofitot átcsatornázzák a kampányeseményeket finanszírozó magánadományokká. Így érthetővé válik az a forgatókönyv, amely szerint először a hű csahosoknak kell juttatni a bevételi forrásokat, majd ezt követően törvényileg kell növelni ezek magánbevételét. Ezt követően a pénz immár hófehéren kerülhet át bármely adomány-lejmoló bankszámlaszámra. Immár az üzleti bevételből származó magánbevétel terhére.
Azt pedig csak remélni lehet, hogy a trafikokat nem követi a teljes alkoholpiac, majd az örömlányok lenyúlása. Az utóbbi esetében azért lehetnek kétségeink, mivel közvetett módon már történt erre kísérlet. Az Orbán-kormány regnálásának korábbi éveiben, még 2011-ben már felmerült ugyanis a pornóadó. Akkortájt a kultúráért sarokra óhajtva az igazán nemzeti érzelmű hölgyeket, mivel akkor éppen a dörneriánus szinház volt bajban. A kampány közeledtével azonban másra is kellhet a pénz. Tehát az ötlet leporolható, kistafírozható, és új köntösben beadható. Az egyedül soha meg nem mért, kétséges támogatottságú, és ezért is zsarolható KDNP-frakció pedig majd szemlesütve megszavazza. Elvégre a pénznek nincs szaga. Még bagószaga sem feltétlenül.
Az pedig szinte biztos, hogy az államtól visszaosztott, és magánbevétellé konvertált pénzek átmeneti kedvezményezettjeit nem a szerencse választja ki. Alighanem elég sok nyelvbarnítót kell benyelni ahhoz, s igen változatos fenekekből addig, míg vizsgázott kampánytámogatóvá válik valaki. Olyan, akit látszólag utólag kifizetnek egy-egy akció keretében. Miközben tudhatja, hogy pont annyi a szerepe, mint a Sebhelyes-arcú által delegált kaszinóigazgatónak. De nyilván van annyi jatt, vagy előéletbeli morálpetty, amiért ez is bevállalható.
Bejegyezte: Endre István Simay dátum: 20:44 4 megjegyzés:
Címkék: Fidesz, Lázár János, Orbán Viktor, pornóadó, trafik
Gépfeltörés és belépő-mail
A számítógépek, és különösen a magánhasználatú számítógépek belvilága tulajdonképpen meglehetőse biztonsággal a felhasználó magánszférájának a része. Ezen alighanem még akkor is kár vitatkozni, ha egy közszereplő számítógépéről van szó. Amikor tehát akár feltörik a gépet, akár ellenállhatatlan engedélyt kérnek a betekintésre, kétségtelenül olyan, mint a levéltitok megsértése.
Amikor tehát Jeszenszky Sándor gépét feltörték, és azon a Nemzeti Érzelmű Motorosok elnökét nem éppen kedvező színben feltüntető képeket találtak, igencsak disszonáns helyzet alakult ki. Az egyik oldala ennek a helyzetnek kétségtelenül a politikai olvasat. Az, hogy a jobboldali erkölcsi megmondó-emberekhez közel állva, a különböző gárdákat is támogató Jobbik ex-politikusán keresztül hitelteleníti a különböző erkölcsi szólamokat. Legalább annyira, mint amikor korábban pornózással bukott le a gárda egyik hölgye. A különbség azonban nyilvánvaló. A bárki által megvehető pornófilm, és valakinek a saját használatú számítógépe nem ugyanaz a kategória. Így lehet szemforgatással vádolni a politikust, ám erősen kétséges, hogy pusztán ennek igény menti-e az adatszerzés módját. Nyilván lesz, aki szerint igen, és nyilván lesz olyan is, aki szerint nem. Személy szerint, mivel egy zártkörű rendezvényen, amit nem a nyilvánosságra szántak, és nem alanyi jogon büntetendő tett került rögzítésre, hajlok az információszerzés elítélésére. Még akkor is, ha messzemenően nem értek egyet azzal, amit a Jeszenszky Sándor, politikusként, képvisel.
Az adott eset ugyanis nyilvánvalóan különbözik attól az adatvédelmileg aggályos listázástól, ami korábban okozott botrányt a HÖK-szervezetek környékén. Ahogy különbözik azoktól az esetektől is, amikor bűnüldözési célokból, hatósági végzéssel keresnek igazolást valaki számítógépén. Miközben erősen mérlegelendő lehet a talált képek minősítése is. Egy gyermekfotó nyilván egészen más olvasatot kap akkor, ha egy családapa számítógépén, a saját gyermekét ábrázolva fordul elő, és egészen mást, ha egy katolikus pap számítógépén lelhető fel fénykép hiányosan öltözött gyermekekről. Az egyházat súlytó pedofil-botrányokról olvasva, alighanem sajnos az utóbbira is lehetett példa.
Ám, mint említettem, ez az eset nem ilyen eset. Miközben nem vitatom a gépfeltörők sikerélményét sem, hogy sikerült valami zaftosat találni, ami akár politikai lejáratásra is alkalmas. Ám azt hiszem erősen kérdéses lehetne, hogy megéri-e? Ha ugyanis etikailag, erkölcsileg aggályos módon szerez valaki igazolást arra, hogy a másik erkölcsi prédikációi hamisak, akkor kérdéses lehet, hogy mennyire süllyed le ugyanarra a szintre. Esetleg mélyebbre. Tekintve azonban, hogy miként a szélsőségektől nem idegen diszkrimináció esetében, az ilyen esetekben is könnyen átkerülhet valaki az egyik oldalról a másikra. S valahogy az az érzésem, hogy a Jobbikkal és szatellitszervezeteivel, támogatóival nem az a legnagyobb probléma, hogy otthon, négy fal között, és az erre vonatkozó törvényeket nem áthágva mit csinálnak. De ennek megítélése szintén lehet egyénileg eltérő.
Ahogy az is, hogy miként értékelhető az, ha gyakorlatilag kényszerhelyzetben intéznek a számítógépének, levelezésének feltárására hatósági alapon. Még akkor is, ha nyilván meg lehet találni azt a belbiztonsági indokot, amivel ez „eladható”. Az előző témához ezen a ponton csatlakozik az a szintén friss hír, hogy az ACRI (Association for Civil Rights in Israel) aktivistájának, Lila Margalit-nak, megerősítették az erre vonatkozó gyakorlatot. A fél évvel korábbi észrevételre megérkezett a hivatalos válasz arról, hogy a belépés feltételeként valóban betekintési jogot kérnek a turisták levelezésébe a Ben Gurion repülőtéren. Ami egyrészt irreálisnak tűnhet, hiszen a turista alapvetően pénzt költ az adott országban, és a terrorista nem okvetlenül repülőgéppel érkezik. Ugyanakkor elképzelhető, hogy az intézkedés valójában csak egy vadhajtása annak a helyzetnek, amit az erőszakkal való fenyegetettség idéz elő. Jelezve egyben, hogy az ilyen vadhajtások bekúszhatnak azokra a területekre is, ahol azért inkább nyesegetni kellene az ilyen próbálkozásokat. S bár a friss hír Izraelből származik, a jelenség nem egyedi, ha a 9/11 –es utózöngékre gondolunk.
Többek között ezért is lehet problémás, és veszélyes az az út, amin a NÉM motorozik. Ahogy korántsem véletlen, ha a hatalom hallgatólagos támogatását vívhatják ki azok a szervezetek, megmozdulások, melyek növelik a veszélyérzetet. A rendcsinálás ugyanis remek ürügy lehet arra, hogy hivatalossá tegyék azt, amiért jelenleg berzenkedik az etikai érzék. S hazánkban sem ismeretlenek azok a hangok, melyek az internet fokozott ellenőrzéséért kiáltanak, vagy akár netes vélemények, hozzászólások cenzúráját szeretnék elérni. Sajátos módon azok, akik jó ötletnek gondolták a politikus gépét feltörve az ott találtakat az internetre tálalni, pont a rend-, és cenzúrapártiaknak tesznek szívességet.
Bejegyezte: Endre István Simay dátum: 18:06 Nincsenek megjegyzések:
Címkék: Jeszenszky Sándor, NÉM, pornó, sajtószabadság
Előrehozott Portik-Laborc választás?
Forrás: Infodombovar
Javában dúl a Portik-Laborc ügy, melynek nyitánya hetekkel ezelőtt volt. A két főszereplő: Portik Tamás, az Energol Rt. egykori igazgatója, és Laborc Sándor, aki a titkosszolgálat vezetője volt, amíg a Gyurcsányékat váltó Bajnai-kormány ki nem rúgta. Orbán Viktor szerint erkölcsi kérdésről van szó. S ebben mélységesen egyet lehet érteni a regnáló kormány vezetőjével. Szólhat a vastaps.
A vastaps ütemei között azért persze érdemes a mellékzöngékre is odafigyelni, melyek értelmezésekor azt is jó szem előtt tudni, hogy nem a szentek kontra ördögök futballmeccs eredményhirdetéséről van szó. Ezért aztán még annak a véleménynek is teret lehet talán adni, hogy az anonimizáltan publicitást nyert lehallgatási jegyzőkönyvek sem feltétlen a teljes igazságot tartalmazzák. Erre utalt Laborc Sándor, amikor másra vélt emlékezni, mint amiről a nyilvános vita szól. Természetesen, mint negatívan érdekelt fél, akár érdeke is lehet másra emlékezni. Ha azonban bebizonyosodik a kormányzati erők részéről némi manipuláció, akkor az érthető módon válhatna az Orbán-párt egyik erkölcsi koporsószögévé. A feltételes mód azt takarja, hogy az a hívő közösség, amely hálaimát szervez vezére születésnapján, aligha fogja akár a tényektől is zavartatni magát. A forgatókönyv azonban valamiért megint arra hajaz, amikor a tanúvallomást és az ítéletet összekeverik.
Kocsis Máté a Fidesz részéről azt nyilatkozta, hogy az Országgyűlés Nemzetbiztonsági bizottságát tartja autentikus vizsgálati szervnek. Annyira, hogy Gyurcsány Ferenc egykori miniszterelnök és kormányának titokminisztere, Szilvásy György meghallgatását is felvetette. Az egy dolog, hogy Gyurcsány Ferenc leszögezte erre való készségét a Facebook-on. Ami ennél szembeötlőbb, a Kósa Lajos megnyilatkozása. Az MNO szalagcíme azt emeli ki, hogy szerinte az MSZP a politikai bűnözők pártja. Ami a parlamenti meghallgatások előtt, és mindenféle bírósági ítélet nélkül egyértelműen hangulatkeltő, és a vizsgálati eredményeket megelőlegező. Kósa Lajos tehát úgy tűnik, előre tudja, hogy mit fog határozni a parlamenti bizottság, és egy esetleg peressé váló ügyben a bíróság. Ezzel óhatatlanul pont azt a látszatot erősíti, hogy alapvetően koncepciós ügyként kerül politikai feldolgozásra a Portik-Laborc ügy. Holott valóban az lenne mindenki érdeke, ha egy tisztázó és nem prejudikáló vizsgálat zajlana.
Az, hogy Kocsis Máté gyakorlatilag beismerte a Fidesz Gyurcsány-fóbiáját, aligha jelent újdonságot. Elfeledkezett azonban arról a kommunikációs alapszabályról is, hogy ha az egyik oldalon fajsúlytalannak szeretné tartatni a hívekkel a DK-t, és annak vezetőjét, akkor kontraproduktív lehet, ha minden bokorban egy Gyurcsány-képtől rezzen össze. De majd csak kitanulja a szakmát egyszer. S akkor talán túllép arról a pontról, ahol mindent az orbáni hűségeskü határoz meg. Ám ez legyen a Fidesz problémája. Azonban azok, akik a korábbi önkormányzati választások környékén kirobbant ügyekre emlékeznek, azokkal is párhuzamot találhatnak a jelen ügyben. Akkor is volt egy olyan kampány-ügymenet, hogy nagy hanggal prejudikáltak a kampány során. Annyira, hogy még az ügyészi meggyanúsítások egy része is megtörtént. Egész véletlenül éppen azok ellen, amikor a Fidesz-jelöltekkel eséllyel szállhattak volna ringbe. Az is nyilvánvaló hogy ezekben az esetben már mindegy az is, ha utólag felmentések születnek. A politikai hangulatkeltés megtette a hatását.
Így az, hogy a Portik-Laborc ügy most került ennyire terítékre, és Kósa Lajos is szükségét érezte megelőlegezni a vizsgálati eredményeket, a tisztázási szándékon kívül mást is sejtethet. A normál választásokhoz képest kissé korainak tűnik az ügy leporolása. Még akkor is, ha az ellenzéki pártok közül az MSZP, illetve a DK védekezésre kényszerítése hozhat némi népszerűséget. Azonban ennyivel a választások előtt csak akkor tűnik értelmezhetőnek a népszerűség hajhászása, ha a Fidesz, illetve Orbán Viktor tényleg bepánikolt. A másik lehetőség, amiért érdemes lehet egy akár koncepciós lejárató-kampányba belefogni, az egy előrehozott választás. Ennek lehetősége egy ideje már folyamatosan felmerül. A jelenlegi, látszólag a titkosszolgálatok működéséről kirobbantott botrány tehát egyfajta választási barométerré válhat. S egy előrehozott választás esetén Kósa Lajos reakciója, és az ügy fideszes dimenzionálása is jobban értelmezhetővé válhat.
Bejegyezte: Endre István Simay dátum: 21:12 Nincsenek megjegyzések:
Címkék: Fidesz, Kocsis Máté, Laborc Sándor, Orbán Viktor, Portik Tamás, választás
A szélsőségetetés joga
Orbán Viktor az általa rezsicsökkentésnek nevezett kampányfogás kapcsán egy parlamenti felszólalásban nevezte botrányosnak a bíróságok döntését. A Blikk értesülése szerint egy ennél sokkal lényegesebb precedens kapcsán lehetne most elgondolkodni, hogy miként is működik a jogszolgáltatás. Nevezetesen azon, hogy sorozatgyilkosokat ereszthetnek szélnek, mivel a bíróság a részleges bizonyítottság ellenére sem hozott időben ítéletet.
Mi tagadás, szeretném remélni, hogy valaki valamit nagyon félreértett az ügyben, és ilyen nem fordulhat elő. A félreértések elkerülésére pedig leszögezném, hogy nem Orbán Viktor atyai felszólalását hiányolom az ügyben. Az, ha egy miniszterelnök felhatalmazva érzi, érezheti magát, hogy kontroll nélkül maga döntsön a bűnösség kérdésében, továbbra sem lenne üdvözlendő. A kormányfői véleménynek adott esetben a folyamatokért felelős miniszter azonnali felmentése lehetne a kinyilvánítási módja. De Pintér Sándornak, a jelek szerint, bérelt helye van a kormányban. Lehet hó, derülhet ki kényszervallatás, a szélsőségesek kapcsán elbénázott nyilatkozat, a belügyminiszter marad. Még csak fel sem merül a felmentése. Márpedig a tudósítás szerint a sorozatgyilkosok esetében is valami rendszerabúzus történhetett, ha tényleg a szakértői vélemények késedelme miatt kénytelen most a bíróság szabadon engedni az ítéletre várókat.
Azokat, akik nem a hólapátolást mulasztották el, de még csak nem is lámpa nélküli biciklin merészeltek közlekedni, hanem az elsősegély nyújtását mulasztották el. Azt követően, hogy idős embereket vertek meg vascsövekkel. Olyan brutalitással, hogy többen bele is haltak a bántalmazásba. Ilyen esetekben, ha a bűnösség bizonyítható, joggal vár el a közvélemény példamutató ítéletet. Nem a megúszásban példamutatót természetesen. Sokkal inkább olyat, amit az internetes hozzászólások a műanyag lakat rájuk rohadásaként minősít. Az is teljesen nyilvánvaló, hogy amennyiben elmarad a mindenkit megnyugtató ítélet, illetve az eljárás érthetetlen módon zajlik, akkor tág tere nyílik a hangulatkeltésnek. Felemlegetve a belügyi apparátus tehetetlenségén kívül az elkövetők, vagy adott esetben bírók származását is. Végső soron tehát a szélsőségesek válnak a haszonélvezőivé az ilyen precedenseknek.
Jól megfigyelhető ez a folyamat az adott hír kapcsán is, mivel a kuruc.info már kifejezetten kihangsúlyozza az elkövetők cigány származását. Ráerősítve az előítéletekre és arra a folyamatra, melynek egyik állomása Bayer Zsolt januári publicisztikája volt. Holott nyilvánvaló, hogy „normálisan” a bűnös nem az, akire az akár okkal felzúdultak tömegének önjelölt vezére rámutat a csonttal. Sokkal inkább a bíróság feladata lenne annak megállapítása. Nem miniszterelnöki elvárásra, hanem mert az a dolguk. Egy okszerű, és bizonyítékokat feltáró nyomozati, illetve szakértői tevékenység nyomán. Ha azonban a közvélemény olyan esetekkel találkozik, amikor a rendőrök agyonvernek valakit a kihallgatás során, ám a bíróság legfeljebb házilag őrizendőnek minősít brutális gyilkosokat, akkor ez aligha erősíti a közbiztonság érzését. Annak a közbiztonságnak az érzetét, amit Pintér Sándor szerint két hét alatt megoldhatónak tartott. S amiért belügyminiszterként igencsak felelős lenne.
Abból a szempontból is, hogy ne legyen szinte intézményesített táptalaja a rasszizmusnak. Mert az ellen az egyik legjobb védekezés az lenne, ha fajra tekintet nélkül biztos lehetne bárki abban, hogy önvédelmi tanfolyam elvégzése nélkül is sétálhat az utcán, és a háza lehet tényleg az ő „birodalma”. Ha biztos lehet abban, hogy az elkövetőket egy hatékony rendőrség gyorsan lefüleli, és a bíróság érdemei szerint honorálja. Amikor lehetőség nyílik ennek hiányában a bűnözőket etnikumhoz kötni, akkor az önmagukat veszélyben érzők érthetően a biztonságot ígérők felé fognak fordulni. S miközben a rendőrség igazoltathat, ellenőrizhet, az előítélet ilyet nem tesz. Amikor etnikai csoportot büntet, akkor nem azt nézi, hogy az illető mit követett el, hanem azt, hogy milyen színű a bőre. Így, közvetve ugyan, de a belügyi apparátus gyengesége hozzájárul a közvélemény fasizálódásához. Ahhoz, hogy idővel a pogromokat is bocsánatosnak fogják tartani. Megteremtve a hallgatólagos támogatást a különböző színű gárdáknak, a csendőr-nosztalgiának, a szélsőjobbnak.
Azt pedig kár lenne hinni, hogy ez a folyamat nem dübörög az országban. Sokkal inkább azon lenne érdemes elgondolkodni, hogy a bíróság, a rendőrség, a szakértői testület kinek tesz szívességet az ilyen helyzetek kialakulásával. Mert nyilvánvaló, hogy a szélsőjobb médiavisszhangzói le fogják csapni ezeket a labdákat. De talán nem kellene feladni olyan labdákat, amiket ilyen szinten lehet lecsapni. Ha Orbán Viktor szerint ez a helyzet nem pártolandó, akkor csak remélni lehet, hogy nem a bírósági döntéshozatalba, hanem a labdaadogató személyébe kíván majd beavatkozni. Ja, bocsánat, abba nem fog. Elvégre akkor kivel fog autókázni, ha még egyszer leesik a hó.
Bejegyezte: Endre István Simay dátum: 10:55 Nincsenek megjegyzések:
Címkék: bíróságok, Orbán Viktor, Pintér Sándor
Menetelők, provokátorok, politikusok
Forrás: Amerikai Népszava
Az Élet menete még el sem indult, amikor már belpolitikai vihart kavarva osztotta meg a miniszterelnök körüli erőket. Az ugyanazon napra szervezett motoros felvonulást többszörösen betiltották ugyanis. De minden alkalommal a kormányfő személyes utasítására. Ami alapvetően nem egy demokráciát erősítő gesztus. Még akkor sem, ha a szélsőjobbal kapcsolatba hozható tüntetést sem kedveli az ember.
Az csak külön pikantériája volt aztán a vasárnapi délelőttnek, hogy a motorosok mégis csak felvonultak. Ráadásul nagyon úgy, hogy az adott napi sakkparti nyerteseként zárhatják a napot. Ez még akkor is igaz lehetett volna, ha az Élet menetén nem adódott volna semmi komplikáció. Ám az éppen, hogy elindult, a Holokauszt áldozatainak emlékére tartott menet provokációval indult. Az a menet, amin, az ellenzéken kívül, a nagyobbik kormánypárt is képviseltette magát. Illetve Rogán Antal alighanem polgármesterként jelent meg Balog Zoltán mellett. Esetleg csak magánemberként. Ahogy annak idején, az antifasiszta nagygyűlésen, szintén inkább a magánvéleményét mondta, mint egy hivatalos párt-álláspontot. Ez természetesen nem baj, mivel fontos lenne, ha minél többen ébrednének rá a szélsőségeknek való odakacsintás kétszínűségére. Akár magánemberként is.
Elvégre azért alapvetően mindenki magánemberként születik, és jó esetben saját, szuverén egyénisége szabja meg a véleményét. Remélhető tehát, hogy az Élet menetén megjelent több ezres sokaság nagy része komolyan gondolja a jelenlétet. S akkor nem jelent számára problémát az, ha elítéli azokat, akik provokációs terepnek tekintették a megemlékezést. Mert egy politikai megmozdulás kétségtelenül terepet ad számukra. Ahogy azoknak is, akik esetleg hatalmi panel-elemként tekintenek az eseményre. Mely utóbbi esetében a hitelesség lehet a helyzet kulcsa. Az a hitelesség, ami mentén megítélhető, hogy a jelenlét mennyiben köszönhető az esemény tényének, és mennyi az esemény üzenetének. Ebből a szempontból Rogán Antal jelenléte alighanem hitelesebb, mintha a kormányfő vagy belügyminisztere jelent volna meg.
Azt pedig csak remélni lehet, hogy a jövőben talán eljön az ideje annak is, hogy ilyen mérlegeléseknek ne legyen helye. Amikor az áldozatokra való megemlékezés „csak” az áldozatokra való megemlékezést fogja takarni. S nem a sorok közötti, a sorok mögötti tartalmakat kell majd mérlegelni. Amit nyilván most is lehet mellőzni. De a jelen politikai közélet sajnos ettől még egyre inkább ugyanúgy a sorok közt kezd „élni”, ahogy a média is.
Megjelent a Propeller oldalán is.
Bejegyezte: Endre István Simay dátum: 1:07 Nincsenek megjegyzések:
Címkék: Balog Zoltán, Élet menete, motorosok, Orbán Viktor, Rogán Antal
Motoros sakk a hatalommal
Hülyének nézés, motorizálva
Informális felsőházunk tája
Szellemi pittbullok rohamtiltása
Újabb külföldi bűnbakok Orbánnak
A vezér-hit tana
Strasbourgban Navracsics lesz Orbán
Fidelitas Retró
Kocsisról, szélkakasról, fiatalokról
Neoratkoista Jobbik-ötlet
Kultúrális hulladék-gazdálkodás
Verések és székek
Egri Vár a Tháliában
Internetes kocsmapandúrok.
Amikor majd a Párt választ párt mindenkinek
Káoszkirályi beismerés.
Orbán holnap mit tilt be?
Az iskolai szegregációról.
Navracsics és az idegenek.
Festészet az idegsebészetben.
Mindennapi Viktorunkat...
Felszabadulás, felszabdalódás.
Ha Bajnai azt üzeni?...
Üzenet Orbánnak a Gyorskocsiból.
Amit a Gerendás-ügy nem üzenget.
Egy kép mind előtt/alatt.
1956 1988 2006 A rózsa neve abortusz Aczél Endre Ada Byron adatvédelem Áder János adó adóhivatal Adolf Hitler adományok adópolitika ÁGOTA akác akadémia alagút aláírásgyűjtés alapítvány Alaptörvény Alenka Bratusek Alexander Fleming alfa Alföldi Róbert alkalmasság alkotmány Alkotmánybiróság államalapítás államkötvény államosítás állampolgárság álláskeresés állatkínzás állatok állatok világnapja állatorvos Álmos-vezér ALS Amerikai Népszava Andrassew Iván André Goodfriend Andy Vajna Angela Merkel Anglia Ángyán József animációk Antall József Anti-Defamation League Anti-Karácsony antidemokrácia antiszemitizmus anyák napja anyaság Apor Vilmos Katolikus Főiskola Arany János Archimedes arisztokrácia Arkhimédész titka árnyékkormány Árpád-sáv Artisjus árulás árvíz Assisi Szent Ferenc átadás Átlátszó.hu átnevezések atomenergia ATV átverés autonómia AVKF Azerbajdzsán Babák Mihály Bacsó Péter Baja Bajnai Gordon Bajor Imre Bakondi György Balog Zoltán Balogh József Balogh Zoltán baloldal baltás gyilkos Bálványos banán banánköztársaság bank bankkártya Bankszövetség bánya bányászbéka baptisták Barack Obama Baráth Zsolt Barcza György Bartus László Bayer Zsolt Bécs Becsület Napja Beer Miklós békemenet Békesi László Beköszönő Bencsik András Bencsik Gábor Béndek Péter Bene Ildikó Benke László benzinár béremelés Berényi Róbert besúgás betegség bevándorlás BFZ Biblia Bill English birkanyáj birodalom bíróságok bizonyítvány biztonság biztosítási adó BKK BKV blaszfémia blogok BM BME BMTE bohóc bojkott Bóka István Bokros Lajos bolhapiac bolond bolsevizmus Bonafarm Bonaparte Napóleon Borkai Zsolt Boross Péter Botka László Botond-Bolics György Böjte Csaba Böröcz László börtön Braille-írás BRFK Brian W. Aldiss Brittany Maynard Bródy János brókerbotrány BSA Btk. Bud Spencer Budai Gyula Budai Vár Budapest Budapest Pride burkini büdzsé bűnbakképzés bűnözés Caligula Carlo Casini CBA Ceglédi Zoltán CEKA cenzúra CEU Charles Babbage Charlie Hebdo CIG cigány cigányüldözés címer Ciszterci Rend civilek CKP CNN Comenius conteo Corvinus Egyetem CÖF cyberpunk cyberspace Czeglédy Csaba Czeizel Endre Czibere Károly Czigány Dezső Czóbel Béla Czomba Sándor Czunyiné Bertalan Judit család családon belüli erőszak csalás Csány Péter Csányi Attila Csányi Sándor csapatépítés Csatáry László csecsemőhalál Csintalan Sándor Csókay András Dachau Dávid-csillag Debrecen Debreceni Egyetem defláció DEKA dékán demagógia Demagógisztáni napló Demcsák Zsuzsa Demján Sándor demográfia demokrácia demonstráció Demszky Gábor Déri Balázs Deutsch Tamás devizahitelek diákhitel diáktüntetések diéta digózás diktatúra dinasztikus kormányzás dinnye diploma diplomácia diplomadolgozat diszkrimináció DK doktori Donald Trump Dopeman DOSZ Dougal Dixon Douglas Adams Douglas C. Engelbart Dózsa László Dörner György drámapedagógia Draskovics Tibor dress-kód drog Dúró Dóra E. Gregoros ebola Eger egér egészségügy Egri Bálint Egri csillagok egzisztencia egyenjogúság egyetem egyház egyházi kórházak Együtt Együtt 2014 Együtt-PM éhezés Éhségmenet éhségsztrájk Ékes Ilona elbocsátás Élet menete életmentés élettársi kapcsolat Elie Wiesel ellenforradalom ellenőrzés ellenzék ellenzékiség elmeállapot elnöki rendszer előítélet ELTE ELTE BTK elvárás emberi jogok emigráció Emile Berliner Emirates Airlines emlékezés emlékmű Emmi energiacella ENSZ Eőry Zsolt építészet EPP Epreskert érdekképviselet érdekvédelem Erdogan Erdoğan Erdő Péter Ereky terv érettségi erkölcs erkölcstan erkölcstan oktatás erőszak Érpatak értékelés értelmiség Ertsey Katalin esküvő ételosztás etika etológia eugenika Európa Európai Bíróság Európai Bizottság Európai Néppárt Európai Parlament Európai Unió European Initiative for Media Pluralism eutanázia évértékelő evolúció Ewa Kopacz exodus ezoterika Fábián Zoltán Facebook factcheck fagyhalál Fahrenheit 451 fakivágás Falus Ferenc fanatizmus Farkas Flórián Farkasházy Tivadar fasizmus Fazekas Sándor fegyelmezés fejlődéslélektan fejvadászok félázsiai felbujtás Felcsút félelemkeltés félelmek felelősség Felföldi Zoltán feljelentés Fellegi Tamás felmondás felsőoktatás felszabadulás felvonulás feminizmus fenyegetés Ferenc pápa festészet fiatalok Fidelitas Fidesz film filozófia Fischer Iván fizetés Fleischmann Rudolf floridázás Fodor Gábor Fodor Ibolya fogamzásgátlás foglalkoztatáspolitika fokozat forradalom fórum Fórum Társulat fotoszintézis földbirtok földet gyerekért földkérdés földtörvény Főzdefeszt frakcióülés Fratanolo János Freddie Mercury Fricz Tamás FTC fundamentalizmus futball FÜGE függés függőség Fülöpné Erdő Mária Fürjes Pál G. Fodor Gábor Gács Demeter Galamus Galló Istvánné Gáncs Péter garázdaság gárda Gárdonyi Géza Gaskó István Gaudi-Nagy Tamás gazdasági exodus gazdaságpolitika Gellért-hegy Gémesi György gender genetika George Szirtes Gerendás Péter Giró-Szász András GMO gólyabál Google Gőgős Zoltán Göncz Árpád görögök Gréczy Zsolt Grigory Potemkin Gulyás Gergely Gulyás Márton gyakorlat Gyárfás Tamás gyávaság GYED gyenyiszovai ember gyermeki jogok gyermeklélektan Gyermeknap gyermekrajz gyermekszegénység gyermekvállalás gyermekvédelem gyilkosság gyógyászat Gyöngyösi Márton Győrújfalu Gyulafirátót Gyurcsány Ferenc Gyurta Dániel gyűlölet Habis László Habony Árpád háború háborús bűn Hajdú-Bét hajléktalanság halál halálbüntetés halálhír Halász János Hallgatói Hálózat Halloween halottak napja hamisítás Handelsblatt Hannah Critchlow Hanuka Harangozó Bertalan Harrach Péter hatalom határrevízió határzár Havas Henrik Havasi Bertalan házasság hazaszeretet hazugság Hegedűs Zsuzsa Heineken Heisler András Heller Ágnes Helmut Kohl Hende Csaba hepatitisz Heti Válasz Hevér Gábor Heydar Aliyev hiányzás Hidvéghi Balázs hierarchia Hiller István Hippói Szent Ágoston hirdetés hírTV hit hitelek hitelesség hittan hittérítés HIV hizlalda Hoffmann Rózsa Hoffmann Tamás Holbach Holocaust Hollywood homeopátia homofóbia homoszexualitás Honvédelmi Minisztérium Hoppál Péter horda hordó hordószónoklat Horn Gyula Horthy Miklós Hortobágy Horváth András Horváth Csaba Horváth Mihály Gimnázium Hosszú Katinka HÖK HÖOK hőség Hősök tere Hudspeth humán etológia Humán Platform Hume humor hungarikum Huppa Húsvét hűtőszekrény HVG HVIM Ice Bucket Challenge idegen növények idegengyűlölet Identitesz Ifj. Hegedűs Lóránt IKSZ Ilan Mor Ilham Aliyev Illés Zoltán illiberalizmus illuminátusok IMF in memoriam Index infláció információ informatika inkompetencia innováció integráció intelligencia interjú internet internet adó Isaac Asimov ISIS iskola iskolai milícia István a király iszlám Iszlám Állam Isztambul Izrael Jacob Grimm Jáki templom Járai Zsigmond járány Jaroslaw Kaczynski járvány játékgépek Jávor Benedek Jean Ray Jean-Claude Juncker jegybank jegyzőkönvy Jeszenszky Géza Jeszenszky Sándor Jézus jezsuita rend Jobbik jogrend José Manuel Barroso Joseph Daul Joseph Goebbels József Attila Józsefváros jövedelem judaizmus Juhász István Juhász Péter Jurányi Kádár János kalandjáték Kálmán Olga kálvária kampány kampányvideó Kanada kancellár káosz Kaposvár Karácsony Karácsony Gergely karhatalom Karinthy Frigyes Karl Marx Kárpátalja Kárpáti György karrier Kásler Miklós kaszinó KASZK katasztrófa katolicizmus katonaság KDNP keh Kék Pont kékharisnya Kelet-Magyarország Kende Judit kényszer kényszermunka Kerényi Imre kereskedelem keresztényi gyermektípus kereszténység keresztényüldözés keretszámok kerettanterv kerítés Kernstok Károly Kertészeti Egyetem KÉSZ Kész Zoltán kiadatás kiállítás KIHA Kim Lane Scheppele Kína királyság Kiskunhalas kismamák Kiss László Kiss Norbert Kiss Péter KISZ kiszolgáltatottság kitelepítés kitiltás kitüntetés kivándorlás Klebelsberg Iskolafenntartó Központ Klebelsberg Kúnó KLIK Klinghammer István klónozás Knézy Jenő koalíció Kocsis Éva Kocsis Máté Kodolányi János Főiskola kokain Kokó koldus Kolláth György komisszár kommunikáció kommunizmus kompetencia koncepciós perek konferencia Konrád György kontraszelekció Kontrát Károly konzultáció Kónya Péter Konyár koporsó Korán kordon kórház kormány kormányfő kormányzat korona Koronázási Ünnepi Játékok korrmányzat korrupció Kósa Ádám Kósa Lajos Kovács Ákos Kovács Pál Kovács Tamás Kovács Zoltán Kovi Köbli Alexandra költészet költözés költségvetés könnyek könyv könyvégetés könyvespolc környezetvédelem Kövér László Köves Slomó közbiztonság közegészségügy Közgép közlekedés közmunka közoktatás központosítás köztársasági elnök közterületfelügyelet közvélemény-kutatás közszolgálat Kriza Ákos krízis KSH Kubatov Gábor Kulin György Kulka János kultúra kultúrpolitika Kumin Ferenc Kunhalmi Ágnes Kúria kuruc.info Kurucz Éva Kurultáj kutatás különadó külpolitika kvagga kvóta L. H. A. Baekeland L. Simon László Laborc Sándor Lakos Imre László Petra Lasztovicza Jenő latin Lázár János Lazáry Viktor lebensborn legitimáció Légrádi Petra Leni Riefenstahl Lenin lenyúlás Leopold Lajos létminimum Lévai Anikó levéltitok lex-Antallné lex-schmitt lezárás Lezsák Sándor libák liberalizmus Limmud Liptóújvári Stróbl Alajos líra listázás Liszt Ferenc LMBTQ LMP lobbi lombikbébi lopás lószámlálás lótenyésztés lovarda Lovas Zoltán Loyolai Szent Ignác lövöldözés Ludovika Lukács Tamás maffia magánnyugdíjpénztárak Magyar Bálint Magyar Idők Magyar Képzőművészeti Egyetem Magyar Kétfarkú Kutya Párt Magyar Pedagógus Kar Magyar Posta Magyar Rektori Konferencia Magyar Telekom Magyar UFO-Kutató Szövetség Magyarországi Evangélikus Egyház Magyarországi Szülők Országos Egyesülete magyarság majális Majtényi László Makovecz Imre MAKÚSZ manat manipuláció március 15 március idusa Marekné dr. Pintér Aranka Márffy Ödön Margitsziget Mark Zuckerberg Márki-Zay Péter Markovics Botond Marosán György Mars Martin Niemöller Marton László Martonyi János Maslow piramis másság Matolcsy György Mátrai Márta Matthias Rust MÁV Mazsihisz McDonald's média MEE megalázás megállapodás megfélemlítés megosztás megsemmisítés megszállás megszorítás melegek Melocco Miklós Mendrey László menekült menekültek menóra Mercedes mérgezés mérleg mese mesélés Mesterházy Attila MESZK metró mezőgazdaság migráció MigSzol Mihail Gorbacsov Mihály Tamás Miklósi László Mikola István mikrofon Mile Lajos Milla mindenszentek miniszterelnök Miniszterelnöki Sajtóiroda miniszteri fizetés Mirkóczki Ádám Miskolc MKDSZ MKIK MKKSZ MKPK MLP MLSZSZ MMA MNB MOB MOL Molnár Csaba Molnár Gyula MoMa Momentum Mozgalom mongolfolt morál Morvai Krisztina Moszkva tér motorosok MPB MPEE MSZMP MSzOE MSZP MTA MTI MTVA Muhari-Papp Sándor Balázs Munka Törvénykönyve Munkácsy Mihály munkahely munkakeresés munkanélküliség Munkáspárt munkatábor MÚOSZ Museum of Communizm Music FM Mussolini MÚSZ Muszikás mutyi Műcsarnok műkincsek művészet MVSZ nácizmus Nacsa Lőrinc Nagy Bandó András Nagy Budapesti Kultúrzsibi Nagy Feró Nagy Gábor Tamás Nagy Imre Nagy Októberi Szocialista Forradalom nagykoalíció nagykövet nagypéntek Nahalka István NAIH NANE Napi Gazdaság napközi NAT Natasha Obama NATO NAV Navracsics Tibor neandervölgyi ember Nébih Nelson Mandela NÉM Németh György Németh Lászlóné Németh Szilárd Németh Zsolt Németország nemi erőszak nemzet Nemzet Sportolója nemzeti demokrácia Nemzeti Dohánykereskedelmi Nonprofit Zrt. Nemzeti Emlékezet Bizottsága nemzeti jelképek Nemzeti Konzultáció Nemzeti Közszolgálati Egyetem Nemzeti Lovas Program Nemzeti Összetartozás Napja Nemzeti Pedagógus Kar Nemzeti Választási Iroda nemzetiség neoratkoizmus Népesedési Kerekasztal népesség Népszabadság Népszava népszavazás NER Néró nevelés Nézőpont Intézet NFM NGM Nicolae Ceausescu Nizza NKA NMHH NNI Nógrádi György Nokia norvég alapok Novák Előd Novák Katalin november 7 nőnap NŐPiF NVB Nyakó István nyelvvizsga nyerőgépek Nyirő József Nyírö József Nyitottak vagyunk Nyolcak nyugdíj O.Z.O.R.A. Obersovszky Péter Óbuda Occam Occam borotvája Ockham OECD Ókovács Szilveszter oktatás Oktatási Hivatal Oktatáskutató és Fejlesztő Intézet oktatáspolitika október 23 OKTVF OLAF Oláh Lajos olajfa koalíció oligarchia Olimpia Olimpia park Olli Rehn Olvasztó Imre Omega. koncert ONK OÖÖ opportunizmus Ópusztaszer Orbán Dezső Orbán Gáspár Orbán Ráhel Orbán Viktor Orbán-kormány Orbánia Orbanisztán orbanizmus Origo Orosz Mihály Zoltán Oroszország Országgyűlési Őrség OSA Archívum OTP OVB óvoda óvodások óvszer Ózd öngyilkosság önkormányzat önkormányzati törvény ördögűzés Örményország örménység Örökségünk mozgalom ősember ősmagyarok Öszöd Összetartozás Dala Paks Pál apostol Pálffy Ilona Pálffy István Palkovics László Panasonic pangás pánik pápaválasztás Papcsák Ferenc paranoia Párbeszéd Magyarországért Párizs párkapcsolati erőszak Parkszínpad Parlament Parragh László pártkatona párválasztás Pásztor Albert pávatánc Pax Hungarica Mozgalom Pázmány Péter Katolikus Egyetem PDSZ Pécel Pécs pedagógia Pedagógusok Szakszervezete pederasztia pedofília Pelczné Gáll Ildikó penicillin Penicillium notatum pénzcsere pénzhamisítás pénzmosás pestisracok.hu Péterfalvi Attila Pető Intézet Petrovszki Attila petty Pierre Barbet Pilz Olivér Pintér Sándor PISA pitiánerség PKP plágium plakát plakátkiállítás PM Podmaniczky Frigyes Pokorni Zoltán polgárháború PoliDili Political Capital Institute politika Polt Péter Pór Bertalan pornó pornóadó Portik Tamás Potápi Árpád János Pozsgay Imre Prága presztízs prevenció Prinz Dániel privatizáció Professzorok Batthyány Köre propaganda Propeller prostitúció provokáció Pruck Pál prüdéria PSZ pszichológia pszoralének Ptk. publicisztika puccs Pukli István Puli Space Pullai Árpád Pünkösd Qi Baishi rablás rádió Radnóti Miklós Radnóti Zoltán Rákosi Mátyás Ramil Safarov Randolph L. Braham rasszizmus Ratkó Anna Raúl Castro Ray Bradbury recesszió Red Bull református egyház regisztráció Rejtő Jenő reklámadó reménytelenség rendőrség reptér retorzió Rétvári Bence Révész Máriusz Rezesova rezsicsökkentés rezsigárda Rig Lajos Rigoletto Ringier AG Robert H. Thouless Robert Schuman Robin Williams Rogán Antal romagyilkosságok romák Ron Werber Ronald Lauder Rostás Rita Rostoványi Zsolt Róth Miksa rovásírás Rozgonyi Ernő Rozs Szabolcs röghöz kötés RTL Rui Tavares Rytkó Emília Ságvári Endre sajtó sajtóetika sajtószabadság Salamon László Samael sámán-hit Sándor Mária Sanoma Sapientia Egyetemen Sárosdi Lilla Sátán Bibliája Saul fia Schanda Tamás János Schengen Schiffer András Schilling Árpád Schmidt Mária Schmitt Pál Schweitzer József Sedlmayr Kurt Selma Lagerlöf Selmeczi Gabriella Semjén Zsolt Seuso-kincsek Simay Attila Endre Simicska Lajos Simicskó István Simon Gábor Simor András Skócia Sneider Tamás Soltész Miklós Sólyom Sólyom László Somogyi Ábel sorban állás Soros György SOTE Spar spekuláció sport stadion Stágel Bence statisztika Stephen Hawking Steve McCurry Stohl András Stummer János Stumpf István Surján László svéd televízió szabadegyetem szabadság Szabadság tér szabadságharc szabálysértés Szabó Máté Szabó Rebeka Szabó Timea Szabó Zoltán Szájer József Szakály Sándor szakdolgozat Szakiskolai Közismereti Program szakképzés szakszervezetek Szalai Annamária Szálasi Ferenc Szalay Dániel szalma Szaniszló Ferenc Szárszói találkozó Szaúd-Arábia Szávay István szavazati jog szcientológia SzDSz Széchenyi István szegénység szegregáció Székhelyi József szekularizáció Szél Bernadett Széles Gábor szélsőjobb szélsőségek személyi kultusz személyiségzavar Szent András Szent Benedek Szent István Szent Rita Szentágothai János Szentendre Szentmihályi Szabó Péter Szépművészeti Múzeum szerencsejáték szeretet Szergej Lukjanyenko szerzői jog szex szexrabszolgaság Sziget Szigetvári Viktor Szijjártó Péter szilveszter Szily László színház Szíria Szita Károly szobor szociális abortusz szociális temetés Szócska Miklós szolgáltatás szolganemzedék szolgaság szolidaritás Szolidaritás mozgalom Szombathelyi Képtár szoptatás Szózat Szőcs Géza Szörny Rt. szövetség Sztálin SZTE sztrájk Sztrugackij szükségállapot születésnap szűrés szüret T-Systems Takács Bori takarékszövetkezetek Tállai András támogatás tanácsadók tanár tanárképzés Táncsics-díj tandíj tanfelügyelő Tanítanék tankönyvek TÁRKI Tarlós István társadalom társasházak Tarsoly Csaba Tasnádi László Tasó László TASZ Tausz Katalin Tavares-jelentés tehetséggondozás TEK Télirózsás Forradalom templom tendenciák természetvédelem termőföld Terpó András terror Terror Háza TESCO testnevelés teszt Tétényi Éva TF Thália színház Thürmer Gyula Tiborcz István Tihanyi Lajos tisztelet Tóbiás József tojások tolerancia Tom Cruise Toroczkai László Tóth Fruzsina Tóth Zoltán továbbképzés Tőkés László Tölgyessy Péter Törley Katalin Törökország történelem történelemoktatás Történelemtanárok Egylete trafik tranzakciós díj trauma Trianon Tringer László Trócsányi László troll tudás tudomány tudománypolitika Turi-Kovács Béla Turul Tusnádfürdő Tuzson Bence tűcsere tündérmese tüntetés Twitter Uber UEFA UFO Új Színház Újbuda újévi beszéd Ukrajna Ulics Erika ultrák Ultras Liberi Umberto Eco UNESCO Ungár Klára Ungár Péter unortodox workfare Urbanista USA USE utcazene üdvhadsereg ügyészség ügynök-akták üzemanyag V4 Vadai Ágnes vadászat Vágó Gábor Vágó István vagyonosodás választás választási csalás választási rendszer választási törvény választói jog vallás válság valuta Várady Zsolt Varga István Varga László Varga Márton Varga Mihály Városliget Várszegi Asztrik Vásárhelyi Mária vasárnap Vatera Vekerdy Tamás Verdi Veres András Veress Áron vérfertőzés Veritas vers vértanúk vezér vezetés vezetési stílusok vezetők Victor Ponta Vida Ildikó videó Vidnyánszky Attila Vígszínház Viktor Janukovics vírus Visegrádi Szövetség visszahívhatóság vita Viviane Reding vizes vb vízfej Vlagyimir Putyin VMSZKI Vona Gábor vörös csillag Vörös Tér Werbőczy István WHO Wittner Mária WJC workfare Yusra Mardini zaklatás zárva tartás zászló Zöld Pardon Zuschlag János zsarolás zsellérség Zsiga Marcell Zsigó Róbert

References: bíróság 
 bíróság 
 bíróság 
 bíróság 
 bíróság 
 Bíróság 
 Kúria